ZSIGMONDY VILMOS. 
295 
látom, hogy meg 1866. november 24-en fogalmazott egy Pest városa taná¬ 
csához czímzett beadványt, melyben előadja, miként már több év óta foglal¬ 
kozván Budapest környékének vizi viszonyaival, megfigyelései alapján azon 
meggyőződésre jutott, hogy Pesten a siker legnagyobb valószinűsegevel 
állítható elő ártézi szökőkút, melynek vize azonban csakis hevvíz lehet. 
Hozzá teszi továbbá, hogy meggyőződését érvényesítendő, szándéka Pesten 
egy ártezi kutat saját költségen mélyeszteni, s minthogy az e czélra kisze¬ 
melt pontok közűi legalkalmatosabbnak mutatkozik a városligeti körönd, azon 
kérelemmel járul a tanácshoz, miszerint engedtessék meg neki a nevezett 
helyen a tervezett ártézi kút előállítása s a nyerendő hevvíz oly módon való 
használata, hogy a bimbóház mögötti szabad terek valamelyiken saját költ¬ 
ségén fürdőházat építhessen s annak jövedelmét egyelőre meghatározandó, 
de a harmincz evet semmi esetre sem túlhaladó időszakig élvezhesse, mely¬ 
nek leteltével a kút a fürdőházzal és csővezetéssel együtt ingyen a város bir¬ 
tokába szálland. Zsigmondy különben már egyelőre felajánlotta a kút összes 
vízmennyiségét, annak általa való használata után tiszta minőségben, kár¬ 
pótlás nélkül, a városligeti tó megtöltésére. 
Végre kérvényező kiemele, miszerint a városra fentebbi tervezetének 
létesítése esetében semmi veszély, sőt ellenkezőleg biztos nyereség várható 
leven, úgy hiszi, hogy kérésének hely adatik, s ez esetben a részletes feltéte¬ 
leknek megvitatását egy külön bizottmányra bizandja. 
ZsiGMONDY-nak ezen, Pest városa tanácsához czímzett és beadott kér¬ 
vényében kifejezésre hozott eszme teljes méltánylásra talált ugyan, de nem 
tartották czelirányosnak a város területén lemélyesztendő ártézi kutat s az 
ezzel kapcsolatos vízhasználati ügyet a város kezéből kibocsátva magános 
rendelkezésére engedni, ezert a felvetett kérdés továbbfejlesztését maga a 
város vette kezébe. 
Az 1867. junius 19-ki közgyűlés 15,378 számú végzésével az akko¬ 
rában már napi renden lévő vízvezeték ügyeben egy bizottmány küldetvén 
ki, ez utóbbi ezzel kapcsolatosan az ártézi kút kérdését is tárgyald, s így az 
1867. julius 2-án tartott ülésében az illető jegyzőkönyben erre vonatkozó¬ 
lag a következő olvasható: 
"Egyúttal az Artesia-kut furatás ügyeben tartandó tanácskozmányra 
Rottenbiller Lipót, Zsigmondy Vilmos, Preuszner József, Fuchs Rudolf, 
Bürgermeister Antal és Kauser István urak bízatnak meg.» 
Az imént mondott albizottmányi tanácskozás 1867-ik évi julius hó 
8-án Rottenbiller Lipót képviselő úr elnöklete alatt és Kauser István, Fuchs 
Rudolf, Preuszner József képviselő urak és Szumrák Pál főmérnök jelenlé¬ 
tében tényleg megtartatott, a mint ezt a jelen munka függelékében bemuta¬ 
tott jegyzőkönyvi másolat mutatja.* Czélirányosnak tartottam ezen érdekes 
* Lásd a függelék 2-ik sz. mellékletét. 
(209) 
